《再次韵简子温》
宋代·张扩

予诗久愧溪藤滑，佩服君诗生罄折。君诗盘错见梅诗，似借梅花作根节。

梅花元非世间种，雪里开花白于雪。平生和靖最知音，谁是鸾胶续弦绝。

苦吟似君良有以，我复何为怒当辙。定知孤艳诉不平，晓来哀笳喷窗裂。

明朝百蘤岂不好，得鱼纵珍非丙穴。春风晚赐桃杏宠，琥珀调膏误成缬。

寒英谢去亦机警，且禀严冬令如铁。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。